Dette enorme regnskogområdet er også kjent for sin populasjon av fiskeetende ulv, ulv som har spesialisert seg på å fange og ete marin føde, som laks, seldyr og fugler med tilknytning til elvene, innsjøene og kyststripen. Disse ulvene er også kjent for sine usedvanlige svømmeferdigheter, som blant annet gir dem aksess til øyene langs kysten og i innsjøene. Regnskogen er dessuten kjent for sin populasjon av kermodebjørner (), en underart av svartbjørn (). Omkring hver tiende kermodebjørn som blir født har hvit eller tilnærmet hvit pels. Disse hvite bjørnen kalles åndebjørner, men det skyldes ikke albinisme.